Document ID: 32013D0502

KOMISJONI RAKENDUSOTSUS,
11. oktoober 2013,
millega muudetakse otsust 2005/7/EÜ Küprosel kasutatavate searümpade liigitusmeetodite kinnitamise kohta seoses selliste rümpade alternatiivse esitusviisiga
(teatavaks tehtud numbri C(2013) 6583 all)
(Ainult kreekakeelne tekst on autentne)
(2013/502/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
ning arvestades järgmist:
(1)
Komisjoni otsusega 2005/7/EÜ (2) lubati searümpade alternatiivne esitusviis Küprosel.
(2)
Küpros on esitanud komisjonile taotluse, et saada luba kehtestada searümpade esitusviis, mis erineb otsuse 2005/7/EÜ artiklis 2 lubatud alternatiivsest esitusviisist ja määruse (EÜ) nr 1234/2007 V lisa punkti B.III esimeses lõigus määratletud standardesitusviisist.
(3)
Määruse (EÜ) nr 1234/2007 V lisa punkti B.III teise lõigu kohaselt võib liikmesriikidel lubada näha ette kõnealuse punkti esimeses lõigus määratletud searümpade standardesitusviisist erinev esitusviis sel juhul, kui liikmesriikide territooriumil kehtiv tavaline kaubandustava erineb kõnealusest standardesitusviisist. Küpros täpsustas oma taotluses, et tema territooriumil kehtiva kaubandustava kohaselt esitatakse searümpi, millelt on eemaldamata keel, neerud ja neerurasv. Seepärast peaks Küprosele lubama kõnealust esitusviisi, mis erineb standardesitusviisist.
(4)
Selleks et searümpade noteeringu alused oleksid võrreldavad, tuleks kõnealust erinevat esitusviisi arvesse võtta ning sellistel juhtudel korrigeerida registreeritud massi standardesitusviisi puhul esineva massi suhtes.
(5)
Seepärast tuleks otsust 2005/7/EÜ vastavalt muuta.
(6)
Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/7/EÜ artikkel 2 asendatakse järgmisega:
„Artikkel 2
Olenemata määruse (EÜ) nr 1234/2007 V lisa punkti B.III esimeses lõigus sätestatud standardesitusviisist võib Küprosel olla searümpadelt enne kaalumist ja liigitamist keel, neerud ja neerurasv eemaldamata.
Sellise esitusviisi puhul korrigeeritakse sooja rümba registreeritud massi järgmise valemi alusel:
.”
Artikkel 2
Käesolev otsus on adresseeritud Küprose Vabariigile.
Brüssel, 11. oktoober 2013

Labels: 12
18
17